inkább erezhessük V miután legyőzte a kezdet nehézségeit, biztos 

 alapra helyezkedett és az összes magyar szakemberek által lelkesen 

 támogatva hasznos téren működhetett, megszűnjék? 



Fiatal erőnkben eleinte még nem bíztunk, de buzdított az 

 eddigi közreműködők szíves Ígérete, hogy nem vonják meg tőlünk 

 jóakaratú tanácsaikat és közreműködésüket és bizalommal vettük 

 át a »Rovartani Lapok« szerkesztését. 



Az eredeti programmot nem változtatjuk meg, mert immár 

 két éves tapasztalat tanúskodik annak czélszerű és hasznos voltáról, 

 azért követjük azt és iparkodunk megfelelni minden pontjának. 

 Czélunk hasznára válni a magyar közönségnek és szolgálatot tenni 

 a tudománynak. Felkaroljuk az összes izeit -lábú állatokra vonatkozó 

 érdekes biológiai és faunistikai adatokat, épugy mint azoknak nép- 

 szerű nyelven tárgyalt boncztanát, fejlődés- és élettanát ; hozunk 

 eredeti nagyobb értekezéseket és kisebb közleményeket és módot 

 nyújtunk különösen a hasznos és káros rovaroknak és az ellenük 

 alkalmazható védekezésmódoknak szélesebb körben való ismerteté- 

 sére. Szóval, terjesztjük és népszerűsítjük a tudományt, miáltal a 

 gyakorlati, különösen a gazdászati czélokat mozdítjuk előre. A 

 mennyire e folyóirat kerete engedi, a rovartan egyes alkalmazott 

 ágaira, a méhészetre és selyemtenyésztésre szintén kiterjeszkedünk. 



Ha sikert aratunk, azt leginkább t. munkatársainknak fogjuk 

 köszönni, kik között Dr. Chyzer Kornél, Dr. Entz Géza, Frivaldszhj 

 János, Dr. Horváth Géza, Kohaut Rezső, Kriesch János, Mocsári/ 

 Sándor és Paszlavszkij József urakkal dicsekedhetünk. Nagybecsű 

 támogatásuk, melyben részesíteni fognak, elegendő biztosítékot nyújt 

 arra, hogy a »Rovartani Lapok « továbbra is fenntartják jó hír- 

 nevüket. 



Nagy feladatot tűztünk ki magunknak és hogy ezt teljesít- 

 hessük, szükségünk van, nemcsak a szorosabb értelemben vett szak- 

 emberek, hanem a természet minden barátjának támogatására. Biza- 

 lommal felkérjük ennélfogva a rovartannak valamennyi mívelőjét és 

 kedvelőjét, hogy vállalatunkat szellemi ós anyagi támogatásban része- 

 síteni szíveskedjenek. 



A szerkesztők. 



